HiOA Lacrosse

HiOA Queens Lacrosse (tidligere HiO Queens Lacrosse) er Norges første kvinnelige lacrosselag, og er tilknyttet Høgskolen i Oslo og Akershus. HiOA Queens ble grunnlagt etter inspirasjon fra herre-lacrossen ved høgskolen, HiOA Kings Lacrosse (tidligere HiO Kings Lacrosse). Laget består hovedsakelig av studenter ved høgskolen, men har også spillere fra andre områder i hovedstaden, samt innslag fra internasjonale spillere. Laget stiller i fargene rødt og sort, og har hvit som side-farge.
HiOA har de siste årene hatt Frogner Stadion som hjemmebane, men grunnet mangel på kapasitet avholder laget nå hovedsakelig treninger på Domus Atlethica, ved Ullevål Stadion og Norges idrettshøgskole på Sognsvann. Klubben har forøvrig samarbeid med SiO, som en del av studentsporten i Oslo.
Laget spiller regelmessig kamper mot Oslo-rivalen BI Lionesses, samtidig som det deltar på turneringer på regelmessig basis. Våren 2012 deltok laget på Lacrosse-«clinic» i Kongsvinger med organisasjonen «Stick With It».
HiOA Queens endte på fjerdeplass under Norgesmesterskapet i Trondheim 2014, samt i Bergen Challenge senere samme år.

Norgesmesterskapet 2012

Under lacrosse NM i Oslo, 16. juni 2012 spilte Queens den første offisielle nasjonale kvinnekampen, mot NTNUI Ladies fra Trondheim. Stillingen ble 13–7 til Queens.

Norgesmesterskapet 2013

HiOA Queens Lacrosse kom seg ubeseiret gjennom Norgesmesterskapet i lacrosse 2013, de møtte Oslolaget, BI Lionesses (15–8), NTNUI Ladies (15–3) fra Trondheim, BSI Owls (23–2) fra Bergen og GSI Grizzlies (9–5) fra Grimstad, i de avgjørende rundene. Norgesmesterskapet ble arrangert av Norsk Lacrosse, som en gren av Norges Amerikanske Idretters Forbund. Avgjørende runder ble holdt på Ferd Stadion og Snarøya, i Oslo. Alle kampene hadde varighet på 2 x 30 minutter, med én hoveddommer og to linjedommere.
Fredag 12. april
18:00 HiOA Queens - BI Lionesses (15 - 8)
Fredag 21. juni
15:00 NTNUI - HiOA Queens (3 - 15)
18:00 BSI Owls - HiOA Queens (2 - 23)
Lørdag 22. juni
12:30 GSI Grizzlies - HiOA Queens (5 - 9)

Norgesmesterskapet 2014

HiOA Queens endte på fjerdeplass under NM 2014, etter tap i bronsefinalen mot NTNUI Ladies. Gruppespillet ble avholdt i Grimstad og Trondheim. Queens startet plasseringsspillet i Dødens Dal, Trondheim hvor det endte med en andreplass. På Snarøya i juni tapte laget mot Grimstad i semifinalen og spilte bronsefinale på Dælenga Stadion.
Fredag 28. mars - Plasseringspill
17:00 HiOA Queens - NHHI Vixens (10 - 5)
Lørdag 29. mars - Plasseringspill
10:00 HiOA Queens - BSI Owls (10 - 2)
13:00 NTNUI Ladies - HiOA Queens (6 - 5)
Fredag 20. juni - Semifinale
18:30 GSI Cubs - HiOA Queens (5 - 4)
Lørdag 21. juni - Bronsefinale
10:00 NTNUI Ladies - HiOA Queens

Norgesmesterskapet 2015

HiOA Queens endte på tredjeplass under NM 2015, der laget deltok i gruppespillet i Bergen, hvor det kvalifiserte seg til «Final Four» i Oslo.
Fredag 20. mars - Plasseringspill 
17:00 HiOA Queens - BI Cheetas (6 - 2)
Lørdag 21. mars - Plasseringspill
10:00 HiOA Queens - BI Lionesses
14:00 HiOA Queens - NHHI Vixens
Fredag 24. april - Semifinale
17:30 HiOA Queens - NTNUI Ladies
Lørdag 25 april - Bronsefinale
10:00 BI Lionesses - HiOA Queens

Norgesmesterskapet 2015/2016

1. Divisjon gruppespill i Grimstad 23.-25. oktober:
Fredag 23. oktober
16:00 NTNUi - HiOA Queens 3 - 18
Lørdag 24. oktober
10:00 HiOA Queens - GSI Cubs 12 - 1
Søndag 25. oktober
12:30 HiOA Queens - BI Lionesses